
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Bardejov 15Ps/17/2026 8226201220 09. 06. 2026 Mgr. Ivana Hanuščaková ECLI:SK:OSBJ:2026:8226201220.2
Uznesenie Okresný súd Bardejov v opatrovníckej veci A. B., nar. XX.XX.XXXX, t.č. bytom Integračné zariadenie KOR – GYM, n.o., 086 42 Hertník 85, IČO:36167517, zast. opatrovníkom C. A. D., vyššou súdnou úradníčkou Okresného súdu Bardejov, o odvolanie a ustanovenie opatrovníka, takto rozhodol: Súd o d v o l á v a z funkcie opatrovníka Integračné zariadenie KOR - GYM, n. o. so sídlom 086 42 Hertník 85, IČO: 36167517, ktorý bol ustanovený za opatrovníka A. B., nar. XX.XX.XXXX rozsudkom Okresného súdu Bardejov zo dňa 10.5.2021, č.k. 4Ps/1/2021-19. Súd u s t a n o v u j e Obec Hertník, IČO:00322024 so sídlom Hertník 162 za opatrovníka A. B., nar. XX.XX.XXXX, ktorý je povinný sa o neho starať, chrániť jeho záujmy, zastupovať ho a spravovať jeho majetok v rozsahu, v ktorom nemôže A. B., nar. XX.XX.XXXX konať samostatne. Opatrovník Obec Hertník je p o v i n n á predložiť súdu k 30.6. a 31.12. každého roka správu o opatrovancovi A. B., nar. XX.XX.XXXX a správu o nakladaní s jeho majetkom. Žiaden z účastníkov nemá nárok na náhradu trov konania. odôvodnenie: 1.Predmetom konania je zmena opatrovníka osoby obmedzenej v spôsobilosti na právne úkony. 2. Podľa § 26 OZ pokiaľ fyzické osoby nie sú spôsobilí na právne úkony, konajú za nich ich zákonní zástupcovia. 3. Podľa § 27 ods. 2 OZ zákonným zástupcom fyzickej osoby, ktorého súd rozhodnutím pozbavil spôsobilosti na právne úkony alebo ktorého spôsobilosť na právne úkony súd rozhodnutím obmedzil, je súdom ustanovený opatrovník. 4. Podľa § 248 CMP : (1) Konanie o obmedzení spôsobilosti na právne úkony je spojené s konaním o ustanovení opatrovníka podľa § 272 až 277. (2) Ak súd rozhodne o obmedzení spôsobilosti na právne úkony, vo výroku rozsudku vymedzí rozsah, v akom spôsobilosť osoby na právne úkony obmedzil, a ustanoví jej opatrovníka. 5. Podľa § 272 CMP súd ustanoví opatrovníka fyzickej osobe, ak tak ustanovuje osobitný predpis. 6. Podľa § 274 CMP súd rozhoduje uznesením. V uznesení, ktorým ustanovuje opatrovníka, súd vymedzí rozsah opatrovníckych práv a povinností v súlade s účelom, na ktorý bol opatrovník ustanovený.
7. Podľa § 275 CMP súdom ustanovený opatrovník vykonáva svoje práva a povinnosti riadne a dbá na pokyny súdu. 8. Podľa § 276 CMP súd odvolá opatrovníka z výkonu funkcie na jeho návrh. 9. Podľa § 277 CMP súd dohliada na spôsob výkonu funkcie opatrovníka. Súd opatrovníka odvolá, ak stratí spôsobilosť na výkon funkcie, porušuje povinnosti, zneužíva svoje práva alebo z iných vážnych dôvodov. 10. Postupom podľa § 221 CSP písomné vyhotovenie rozsudku / uznesenia nemusí obsahovať odôvodnenie. Jeho obsahom sú len predmet konania a ust. OZ a CMP, na základe ktorých súd rozhodol. 11. V zmysle cit. zák. ust. Občianskeho zákonníka a CMP súd rozhodol tak, ako je uvedené vo výroku tohto uznesenia. 12. O trovách konania súd rozhodol podľa § 52 CMP. Poučenie: Proti tomuto uzneseniu odvolanie nie je prípustné, pretože účastníci konania po poučení o možnosti podať opravný prostriedok sa výslovne vzdali práva na odvolanie.

